Ang iban nga iskolar nagapati nga ang mga lenguahe subong naghalin sa isa ka orihinal nga lenguahe nga ginabulubanta nga ginahambal sang mga tawo mga 100,000 ka tuig ang nagligad. * Ang iban nagasiling nga ang mga lenguahe subong magkaanggid sa ginhalinan nga mga lenguahe nga ginahambal sang mga 6,000 ka tuig ang nagligad. Pero paano nahibaluan sang mga eksperto sa lenguahe ang pag-uswag sang nadula na nga mga lenguahe? “Mabudlay gid ini,” siling sang Economist nga magasin. “Indi pareho sang mga biologist, ang mga eksperto sa lenguahe wala sing mga fossil agod mahibaluan ang nagligad.” Ini nga magasin nagdugang nga ang isa ka eksperto sa lenguahe naghimo sang iya konklusion paagi sa “ginbulubanta nga kalkulasyon.”